MONO บวกเกือบ 4% โบรกฯ แนะ “ซื้อ”
 ล่าสุด ณ เวลา 15.09 น. อยู่ที่ 3.82 บาท บวก 0.14 บาท หรือ 3.80% สูงสุด 3.84 บาท ต่ำสุด 3.64 บาท ด้วยมูลค่าซื้อขาย 119.79 ล้านบาท ด้าน บล.ธนชาต แนะ “ซื้อ” แนวต้านแรกที่ 3.90 บาท เป้าหมายถัดไปที่ 3.98 บาท
19 ม.ค. 2560

ผู้สื่อข่าวรายงานว่าราคาหุ้นบริษัท โมโน เทคโนโลยี จำกัด (มหาชน) หรือ MONO ล่าสุด ณ เวลา 15.09น. อยู่ที่ 3.82บาท บวก 0.14บาท หรือ 3.80% สูงสุด 3.84 บาท ต่ำสุด 3.64 บาท ด้วยมูลค่าซื้อขาย 119.79 ล้านบาท ขณะที่ดัชนีตลาดหุ้นไทยโดยรวมลบ 0.53%
 
โดยราคาหุ้น MONO ปรับตัวขึ้นสูงสุดในรอบกว่า 5 เดือน นับตั้งแต่ราคาอยู่ที่ 3.86 บาท เมื่อวันที่ 11 ส.ค.59
ขณะที่ บล.ธนชาต ระบุในบทวิเคราะห์แนะนำซื้อ MONO โดยราคาหุ้นดีดตัวขึ้นต่อเนื่องแข็งแกร่งกว่าตลาด ระยะกลางทำรูปแบบ Cup with Handle หากผ่านแนว Neckline ที่ 4.00 บาทได้ จะมีเป้าหมายตามรูปแบบที่บริเวณ 6.00 บาท สอดคล้องกับเครื่องมือ ADX และ MACD ชี้ขึ้น เป็นจังหวะซื้อเก็งกำไร ระยะสั้นมีแนวต้านแรกที่ 3.90 บาท จะมีเป้าหมายถัดไปที่ 3.98 บาท